Diari Oficial de la Generalitat Valenciana


Sumari del DOGV 6598, del 31-08-2011 (2011/9031)

Informació pública de la modificació puntual número 18 del Pla General Municipal d'Almassora.
---------------------------------------------------------------------------------------------

### Dades del document

Número de DOGV
:   6598

Data del DOGV
:   31-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9031


Data del document
:   10-08-2011

Organisme emissor
:   Ajuntament d'Almassora

Tipus de document
:   Anunci

Descriptors 

:   * Almassora
    * administració local
    * pla d'urbanisme

Informació pública de la modificació puntual número 18 del Pla General Municipal d'Almassora. [2011/9031]  
El Ple de l'Ajuntament, en la sessió ordinària del dia 1 d'agost de 2011, va acordar sotmetre a informació pública la modificació puntual número 18 del Pla General d'Almassora, redactada pels serveis tècnics municipals.  
Aquesta modificació consisteix a alterar el tipus bàsic d'edificació en l'illa de cases situada a la avinguda José Ortiz, amb número cadastral 05818, passant d'edificació en l'illa de cases tancada a edificació oberta, augmentant el nombre màxim de plantes de V a X i reduint l'ocupació admissible del 100% al 50%. Aquesta alteració no modifica l'aprofitament urbanístic que li assigna el planejament vigent, que continua inalterable.   
Els documents exposats al públic són:  
- Modificació de planejament número 18.  
- Estudi acústic.  
- Estudi d'integració paisatgística.  
De conformitat amb l'establert en l'article 94, en relació amb els articles 83 a 86 de la Llei 16/2005, Urbanística Valenciana, i 223 i 562 del Reglament d'Ordenació i Gestió Territorial Urbanística, se sotmet la modificació puntual número 18 a informació pública pel termini d'un mes, a comptar des de la publicació d'aquest anunci en el Diari Oficial de la Comunitat Valenciana.  
Durant el termini d'informació pública es podran presentar les al·legacions que s'estimen convenients a l'Ajuntament d'Almassora.  
  
Els documents citats anteriorment estaran exposats al públic per a la seua consulta en la Secció d'Urbanisme d'aquest ajuntament, de dilluns a divendres, en horari de 09.00 a 14.00 hores, on podran ser consultats. Igualment es podran consultar als tècnics municipals durant aquest termini, prèvia petició d'hora.  
  
Així mateix en la pàgina web d'aquest ajuntament () estarà exposat el pla de participació pública de l'estudi d'integració paisatgística, juntament amb les enquestes de participació.  
Aquestes enquestes, una vegada omplides hauran de presentar-se al Servei d'Informació i Atenció al Ciutadà (SIAC), situat a la plaça Pere Cornell, número 3, cantonada al carrer Puríssima d'Almassora, on també estaran disponibles en format paper, per al seu ompliment.   
  
Amb la publicació d'aquest anunci en el Diari Oficial de la Comunitat Valenciana, queda suspès l'atorgament de llicències i acords aprovatoris de programes en aquelles àrees del territori en les quals les determinacions del nou planejament suposen modificació del règim urbanístic vigent. Aquesta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació.  
  
Almassora, 10 d'agost de 2011.- L'alcalde president: Vicente Casanova Claramonte.